el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η λατινική ονομασία του είναι BRASSICA oleracea var. botrytis (Κράμβη η λαχανώδης, ποικιλία Βοτρύτης). Το συναντούμε με τις ονομασίες κουνουπίδι, λευκοκράμβη ή καρναμπίκι. Ανήκει στην οικογένεια των Σταυρανθών η οποία περιλαμβάνει ογδόντα περίπου είδη, όπως το μαρούλι, λάχανο, το μπρόκολο, η μάππα, τα λαχανάκια Βρυξελλών, το αγριολάχανο, το γογγύλι, το γουλί κ.α.
Είναι ποώδες διετές φυτό που καλλιεργείται ως ετήσιο. Το ύψος του μπορεί να φτάσει τα 80 εκατοστά. Τα φύλλα του είναι μακριά, πλατιά και σαρκώδη και τα εσωτερικά γέρνουν προς το κέντρο του φυτού με σκοπό να προστατέψουν το φυτό από διάφορους παράγοντες όπως βροχή, χώμα και έντομα, τόσο στην αρχή της ανάπτυξης του φυτού όσο και μετά. Στην κορυφή του σχηματίζεται μία συμπαγής μάζα από υπερτροφικά άνθη και σαρκώδεις μίσχους που λέγεται ανθοκεφαλή. Η διάμετρός της κυμαίνεται από 25-30 εκατοστά.
Το κουνουπίδι καλλιεργείται στην περιοχή της ανατολικής Μεσογείου εδώ και 2.000 χρόνια. Υπάρχουν αναφορές για αυτό τόσο στην αρχαία Ελλάδα όσο και στην Αίγυπτο. Είναι η Λευκοκράμβη ή Κραμβοσπάραγο των αρχαίων. Αναφέρεται ότι τους σπόρους και τα φύλλα του φυτού τα ανακάτευαν με σίλφιο στην περιοχή της Κυρηναικής και τα χρησιμοποιούσαν σε δαγκώματα ποντικιών και σκύλων.
Τον 16ο αιώνα ξεκίνησε η καλλιέργεια του και σε περιοχές της Δυτικής Ευρώπης.
Στη λαϊκή ιατρική χρησιμοποιήθηκε για επιθέματα πληγών από εκδορές, σε καταπλάσματα σε περιπτώσεις πόνων στα πλευρά, ρευματισμούς, μαστίτιδα και ως αντιγαλακταγωγό. Επίσης σε προβλήματα ποδάγρας, μεγαλοσπληνίας, ψώρα, λέπρα και εγκαύματα.
Είναι βότανο πλούσιο σε νερό, βιταμίνη C, Α (καροτίνη), κάλιο, φώσφορο, ασβέστιο. Έχει πολύ λίγες θερμίδες (23 kcal στα 100 gr τροφίμου).
Το κουνουπίδι περιέχει υδατάνθρακες, σάκχαρα, φυτικές ίνες, λίπος, πρωτεΐνη και πολλές βιταμίνες και στοιχεία όπως θειαμίνη, ριβοφλαβίνη, νιασίνη, παντοθενικό οξύ, βιταμίνη Β6, φολικό οξύ, σίδηρο, μαγνήσιο, ψευδάργυρο.
Άνθιση – χρησιμοποιούμενα μέρη - συλλογή:
Το κουνουπίδι καλλιεργείται από το Μάιο μέχρι τον Αύγουστο. Σπέρνεται σε φυτώρια και μετά την πάροδο 1 μήνα, αφού βλαστήσουν, μεταφυτεύονται στο χωράφι.
Ανάλογα με την ποικιλία και την καλλιέργεια η συγκομιδή γίνεται 5 περίπου μήνες μετά τη σπορά. Όταν η ανθοκεφαλή πάρει το συνηθισμένο σχήμα κόβεται μαζί με 3-4 φύλλα που την προστατεύουν κατά τη μεταφορά και από το φως.
Το κουνουπίδι όταν είναι φρέσκο πρέπει να είναι λευκό, χωρίς μαύρες κηλίδες και αρκετά βαρύ για τον όγκο του. Τα φύλλα που το σκεπάζουν χρησιμεύουν για να προστατεύουν το λουλούδι από τον ήλιο. Υπάρχει και μία ποικιλία του φυτού που το χρώμα του είναι κόκκινο.
Το κουνουπίδι είναι μία τροφή με εξαιρετικές θεραπευτικές ιδιότητες. Είναι ιδανικό για όσους θέλουν να χάσουν βάρος γιατί δεν περιέχει λίπος και έχει λίγες θερμίδες. Είναι άριστο υποκατάστατο της πατάτας.
Είναι πλούσιο σε βιταμίνη C και δρα ως ισχυρό αντιοξειδωτικό που βοηθά στην διαμόρφωση ενός ισχυρού ανοσοποιητικού συστήματος στον οργανισμό. Αυτό γίνεται γιατί περιέχει υψηλά επίπεδα γλυκοζιδάσης η οποία είναι ένας ισχυρότατος αντικαρκινικός παράγοντας. Προλαμβάνει την γήρανση του δέρματος και βοηθά στην επούλωση των πληγών.
Οι αντικαρκινικές ιδιότητες του φυτού εντυπωσιάζουν. Η ανάμιξη του κουνουπιδιού με το ανθρώπινο σάλιο δημιουργεί ισοθειοκυανίνη, η οποία είναι χρήσιμη για την ενεργοποίηση των ηπατικών ενζύμων που βοηθούν στην αποτοξίνωση των χημικών ουσιών που δημιουργούν τον καρκίνο. Η ισοθειοκυανίνη μαζί με ένα ακόμη ενεργό συστατικό του φυτού, τη σουλφοραφάνη εμποδίζουν τον πολλαπλασιασμό των καρκινικών κυττάρων. Ο κίνδυνος εκδήλωσης διαφόρων μορφών καρκίνου όπως του στήθους, του πνεύμονα, του ήπατος, του προστάτη, του παχέως εντέρου και του παγκρέατος μειώνεται. Η σουλφοραφάνη προάγει την απόπτωση των καρκινικών κυττάρων στο μελάνωμα ή τη λευχαιμία, εμποδίζει την ανάπτυξη των καρκινικών κυττάρων του μαστού ακόμη και στα τελευταία στάδια της ανάπτυξης τους και προστατεύει το δέρμα από τις καρκινικές επιδράσεις του ήλιου.
Οι ινδόλες και συγκεκριμένα η ινδόλη -3 – καρβινόλη είναι μία ακόμη ουσία του φυτού που βοηθά στη μεταβολή του επιπέδου των οιστρογόνων για την πρόληψη του καρκίνου του μαστού και του καρκίνου του προστάτη. Βοηθά επίσης το συκώτι και το αίμα να αποτοξινωθούν και συμβάλλει στη θεραπεία διαταραχών των νεφρών, της ουροδόχου κύστης, της υψηλής αρτηριακής πίεσης, της αρθρίτιδας, της δυσκοιλιότητας και του άσθματος.
Η αλλικίνη που περιέχει το κουνουπίδι, βοηθά στη μείωση του κίνδυνου εκδήλωσης εγκεφαλικού επεισοδίου και βοηθά στην καλή υγεία της καρδιάς. Το σελήνιο και η βιταμίνη C ενισχύουν το ανοσοποιητικό και διατηρούν σε υγιές επίπεδο την χοληστερόλη. Οι διαλυτές φυτικές ίνες που περιέχει το φυτό συμβάλουν στη μείωση της LDL – χοληστερόλης και προλαμβάνουν τον καρκίνο του παχέως εντέρου. Το φολικό οξύ που περιέχει βοηθά στην εγκυμοσύνη και προστατεύει από καρδιακά νοσήματα.
Αυτό που πρέπει να προσέχουμε στο μαγείρεμα του κουνουπιδιού είναι η δυνατή φωτιά διότι καταστρέφει μεγάλο μέρος των θεραπευτικών συστατικών του φυτού. Ο καλύτερος τρόπος είναι να το μαγειρεύουμε στον ατμό γιατί έτσι διατηρεί το μεγαλύτερο μέρος των θεραπευτικών του ιδιοτήτων. Βέβαια το βότανο ωμό διατηρεί όλες τις θεραπευτικές του ιδιότητες αλλά το στομάχι μας πολλές φορές διαμαρτύρεται για να το χωνέψει. Καλό είναι να «ακούμε» τον οργανισμό μας αν δυσκολεύεται να το αφομοιώσει και να το τρώμε έτσι ώστε να το χωνεύουμε δίχως κανένα πρόβλημα. Χαρακτηριστικά ο Διονύσιος Πύρρος ο Θετταλός έγραφε στο «εγκόλπιο των ιατρών» ότι « η κράμβη, ήτοι το κραμβολάχανον είναι κακοχώνευτον και βαρυστόμαχον, ωμή εσθιομένη όμως διαλύει την μέθην των ανθρώπων».
Το κουνουπίδι μαγειρεύεται με πολλούς τρόπους, αλλά όταν το βράζετε αφήνει πολύ έντονη και όχι πολύ ευχάριστη οσμή, σε όλο το σπίτι. Για να αποφύγετε τη μυρωδιά μπορείτε να βάλετε μέσα στο νερό όπου βράζει το κουνουπίδι μια φέτα ψωμί ή ένα λεμόνι ή ένα κρεμμύδι ή να βρέξετε ένα βαμβάκι με ξίδι και να το τοποθετήσετε πάνω στο καπάκι της κατσαρόλας. Θα εξαφανίσει κάθε μυρωδιά.
Τα κραμβοειδή στο σύνολό τους αντενδείκνυνται σε προβλήματα δυσπεψίας, αρθριτισμού και λιθιάσεων διότι περιέχουν οξαλικό ασβέστιο. Βέβαια το κουνουπίδι περιέχει την μικρότερη ποσότητα οξαλικού ασβεστίου σε σύγκριση με τα άλλα είδη των κραμβοειδών.
Όσοι έχουν προβλήματα με τον θυρεοειδή πρέπει να αποφεύγουν την κατανάλωση του αν δεν είναι μαγειρεμένο. Το ωμό κουνουπίδι περιέχει βρογχοκηληγόνα που επηρεάζουν την λειτουργία του θυρεοειδούς. Το μαγείρεμα απενεργοποιεί τις ουσίες αυτές.
Άλλα άρθρα σχετικά με: Φυτά και υγεία, Κουνουπίδι, Φυτά και υγεία, Αντικαρκινικά φυτά
Τα πιό όμορφα λουλούδια του καλοκαιριού!
Πως να φτιάξετε τα δικά σας αποξηραμένα φρούτα
Γαρύφαλλο, το "άνθος του Διός", καλλιέργεια και ιδιότητες
Πώς καλλιεργούμε το καρπούζι;
Σπαθόλαδο: πώς το φτιάχνουμε
Tροφές κατά του πονοκεφάλου
Η ιδέα του βραχόκηπου
Φυτέψτε Λουσίντουμ Βιβούρνο για όμορφη μπορντούρα
Πως φτιάχνουμε λιαστές ντομάτες
Φυσικό καθαριστικό για όλους τους λεκέδες
Ένα πανίσχυρο καθαριστικό που θα σας λύσει τα χέρια και θα καθαρίσει όλους τους λεκέδες, ακόμη και αυτούς...
Γιατί σπάμε το ρόδι την πρωτοχρονιά!
για υγεία και ευημερία...Ξημερώματα της Πρωτοχρονιάς, η οικογένεια πηγαίνει στην εκκλησία, φορώντας όλοι κάτι καινούργιο για μία νέα...
Το κάρβουνο απειλεί να δυναμιτίσει τις προσπάθειες για το κλίμα
Εάν υλοποιηθούν τα σχέδια για την κατασκευή νέων σταθμών λιθάνθρακα σε όλο τον κόσμο, η ανθρωπότητα θα δει...
Τι να προσέχουμε στα τυποποιημένα παγωτά
Το παγωτό αποτελεί την αγαπημένη απόλαυση του καλοκαιριού, ιδιαίτερα για τα παιδιά.Τα τυποποιημένα παγωτά μπορούμε να τα βρούμε...
Το φθινόπωρο είναι ευεργετικό για την υγεία
Το φθινόπωρο, έστω και χωρίς πρωτοβρόχια και κίτρινα φύλλα στα δέντρα, έχει καταφθάσει και απόδειξη αυτού η ελαφριά ζακέτα που χρειαζόμαστε στις...
Σωστή διατροφή με φρούτα του φθινοπώρου
Το φθινόπωρο αποχαιρετάμε σιγά σιγά το καρπούζι, το πεπόνι, τα κεράσια, τα ροδάκινα κ.λ.π. Και αρχίζουν και κάνουν την εμφάνισή τους τα...
Προστασία από τον ήλιο με φυσικά καλλυντικά
Ο ήλιος άρχισε να καίει. Όσο ευχάριστος και αν είναι μετά τον χειμώνα, πρέπει να προστατεύσουμε το δέρμα μας. Μπορούμε στο σπίτι...
Πώς θα «αναστήσουμε» τα φυτά μας μετά τις διακοπές
Κάθε καλοκαίρι οι περισσότεροι γυρνούν από τις διακοπές και αντιμετωπίζουν δυσάρεστες εκπλήξεις στον κήπο ή στη βεράντα που συνήθως οφείλεται στο πότισμα.Τα...
Καλοκαίρι: πως θα προτατέψετε τον σκύλο σας από τη ζέστη
Η ζέστη το καλοκαίρι επηρεάζει όχι μόνο τους ανθρώπους αλλά και τους σκύλους. Ο οργανισμός του είναι το ίδιο ευαίσθητος με τον...
Ο κήπος μας το καλοκαίρι
Κανείς δεν μπορεί να ισχυριστεί ότι ο ελληνικός κήπος είναι στις δόξες του στα μέσα του καλοκαιριού. Αντίθετα, είναι μάλλον θλιβερός, κουρασμένος...
Φρούτα του καλοκαιριού: ιδιότητες και θερμίδες
Το καλοκαίρι είναι ήδη εδώ και μας "κλείνει το μάτι" και τα χωράφια γεμίζουν με εύγευστα και χρωματιστά φρούτα. Τα φρούτα του...
Καφές για λίπασμα στα φυτά μας
Η αλήθεια είναι ότι το κατακάθι του καφέ είναι πλούσιο σε άζωτο ενώ περιέχει και ασβέστιο, μαγνήσιο, φώσφορο, κάλιο, χαλκό και άλλα...
Fytokomia.gr © 2016 | Φυτά | Σχεδιασμός κήπου | Χώροι κηπουρικής | Στάδια κηπουρικής | Βιολογική κηπουρική | Εχθροί και ασθένειες | Χρήσιμα και απαραίτητα